**Opatrenie dekanky FHPV PU č. 04/2020**

Názov : **Opatrenie k realizácií výučby na FHPV PU v podmienkach núdzového stavu**

Účinnosť : 5.10.2020

Pôsobnosť : Fakulta humanitných a prírodných vied PU v Prešove

Prešov 2.10.2020 prof. MVDr. Janka Poráčová, PhD., MBA

dekanka FHPV PU

**Opatrenie dekanky FHPV PU č. 04/2020**

**k realizácií výučby na FHPV PU v podmienkach núdzového stavu**

*Dekanka Fakulty humanitných a prírodných vied, Prešovskej univerzity v Prešove v súvislosti s novými skutočnosťami vo vývoji epidemiologickej situácie, s odporúčaniami Ústredného krízového štábu SR a s Opatrením Prešovskej univerzity v Prešove zo dňa 1.10.2020, pristupuje s účinnosťou od 5. októbra 2020 k nasledujúcim opatreniam:*

1. Prednášky na FHPV PU pre skupiny s počtom 50 a viac študentov sa realizujú dištančnou metódou. Obdobne v súčinnosti s FŠ PU a FF PU v rámci všeobecného základu sa budú prednášky pre skupiny s počtom 50 a viac študentov realizovať dištančnou metódou. Prednášky pre skupiny s počtom menším ako 50 študentov sa realizujú prezenčne podľa platného rozvrhu.
2. Ostatné formy výučby (semináre, cvičenia) sa realizujú prezenčnou metódou podľa platného rozvrhu.
3. Individuálne konzultácie študentov s vyučujúcimi ostávajú bezo zmeny.
4. Riaditeľka ústavu pedagogiky, andragogiky a psychológie a vedúci katedier do 5.10.2020 vypracujú zoznamy pedagogických zamestnancov patriacich do tzv. rizikovej skupiny (starší ako 65 rokov, onkologickí pacienti, tehotné ženy a príp. iní), ktorí požiadajú a so súhlasom dekana budú realizovať výučbu v podmienkach núdzového stavu dištančnou formou.
5. Vzhľadom na zhoršenie epidemiologickej situácie a zvýšené riziko nákazy treba prísne dbať na nosenie rúšok a používanie dezinfekcie vo všetkých vnútorných priestoroch fakulty a univerzity pod hrozbou zaplatenia pokuty vo výške určenej v príslušnom nariadení hlavného hygienika.
6. Opatrenia Prešovskej univerzity zo dňa 31.8.2020 a opatrenia dekanky č. 3/2020 zo dňa 21.9.2020 ostávajú naďalej v platnosti.
7. Toto Opatrenie platí do odvolania v súvislosti so zmenou epidemiologickej situácie.

**METODICKÉ USMERNENIE K METÓDE ŠTÚDIA**

1. Dištančné vzdelávanie bude realizované prostredníctvom príslušnej informačnej infraštruktúry, prenosom prednášok príp. iných foriem výučby priamo v čase stanovenom rozvrhom, sprostredkovaním prenosu vo virtuálnom prostredí, či dištančným zadávaním úloh študentom a ich kontrolou. Riaditeľka ústavu pedagogiky, andragogiky a psychológie a vedúci katedier sú povinní nahlásiť zmeny v rozvrhu v prípade dištančných foriem výučby.

2. V záujme možnosti účasti na výučbe študentov, ktorí sa z priestorových alebo iných dôvodov nemôžu zúčastniť na prezenčnej výučbe (zoznam študentov bude vytvorený na základe naplnenia kritérií rizikovosti), sa odporúča, aby každá príslušná prednáška, príp. iná forma výučby bola nahratá a uložená vo virtuálnom prostredí, kde bude dostupná minimálne 48 hodín.

3. Dekanovi, resp. ním poverenému pracovníkovi bude pre potreby kontroly umožnený prístup k aktivitám realizovaným v dištančnej forme.

V Prešove 1. 10. 2020 prof. MVDr. Janka Poráčová, PhD., MBA

Dekanka FHPV PU